કહે છે કે અક્ષય કુમારના કહેવા પર સોનાક્ષી સિન્હા આટલો હૉટ અંદાજ અપનાવવા તૈયાર થયાં, કારણ કે મિસ્ટર અક્કીએ જણાવ્યું કે જો બૉલીવુડમાં ટૉપ પૉઝિશન મેળવવી હોય, તો તેમને થોડોક બોલ્ડ લુક અપનાવવો જ રહ્યો. જોકે આ અગાઉ સોનાક્ષી સિન્હા સાજિદ ખાનની ફ્લૉપ હિમ્મતવાલા ફિલ્મમાં એક હૉટ કૅબરે ડાન્સ કરી ચુક્યાં છે કે જેમાં તેમણે પરવીન બૉબીનો અવતાર ધર્યો હતો. તેની પાછળ કારણ એ જ જણાવાયુ હતું કે સોનાક્ષી લોકોને જણાવવા માંગતા હતાં કે તેઓ પણ સ્કર્ટ તેમજ ટાઇટ જિન્સમાં ડાન્સ કરી શકે છે. તેઓ માત્ર લેંઘો કે સાડી પહેરનાર અભિનેત્રી નથી, કારણ કે સોનાક્ષીએ 2010માં દબંગ ફિલ્મ દ્વારા બૉલીવુડમાં પગ મૂક્યો, ત્યારથી તેઓ મોટાભાગે સાડીમાં જ દેખાયાં છે.